Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 379/13/2201	Dunajská Streda, 11.8.2014
EEČ : 2-16-235-2014

U Z N E S E N I E

Trestná vec:	obvinená XXXXX  
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 7.8.2014, spisová značka 1 Pv 379/13/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
odo dňa 01. marca 2013 až do 01. mája 2013 na ul. Jahodovej vo Veľkom Mederi, okres Dunajská Streda, neoprávnene, bez platnej nájomnej zmluvy užívala byt č. XXXXX v stavbe vedenej na liste vlastníctve č. XXXXX pre katastrálne územie Veľký Meder ako dom so súpisným číslom XXXXX na parcele č. XXXXX nachádzajúcej sa na adrese XXXXX, ktorého vlastníkom je Mesto Veľký Meder, napriek tomu, že dňa 18. februára 2013 prevzala výzvu na vypratanie bytu, ktorou bola vyzvaná, aby predmetný byt najneskôr do 01. marca 2013 vypratala a odovzdala, avšak tejto výzve nevyhovela a predmetný byt v hore uvedenom období bez akéhokoľvek právneho titulu užívala,

Uznesením prokurátora Okresnej prokuratúry Dunajská Streda zo dňa 7.8.2014, spisová značka 1 Pv 379/13/2201, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Dunajská Streda sp. zn. 1 Pv 379/13-6 zo dňa 25.06.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX stíhanej za prečin neoprávneného zásahu do práva k domu, bytu alebo k nebytovému priestoru podľa § 218 ods. 1 Trestného zákona, ktorého sa dopustila na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Trestného poriadku nadobudlo právoplatnosť dňa 09.07.2013. 

Podľa § 216 ods. 2 Trestného poriadku bola obvinenej určená skúšobná doba na 12 mesiacov, ktorá jej uplynula dňom 09.07.2014.     
 
Po uplynutí skúšobnej doby bolo zisťované, či obvinená počas plynutia skúšobnej doby splnila podmienky uvedené v ustanovení § 217 ods. 1 Trestného poriadku

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vedenie riadneho života obvineným, voči ktorému bolo podmienečne zastavené trestné stíhanie, predpokladá jeho ďalšiu bezúhonnosť, teda jeho neodsúdenie za iný trestný čin, resp. nepostihnutie za priestupok, iný správny delikt alebo disciplinárne previnenie.

Z odpisu z registra trestov obvinenej vyplýva, že okrem podmienečného zastavenia trestného stíhania tunajšou prokuratúrou, obvinená v ňom nemá žiadny záznam. Z miesta trvalého pobytu je hodnotená pozitívne. Zároveň bolo zistené, že obvinená počas plynutia skúšobnej doby nebola príslušným orgánom prejednávaná za priestupok.

Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

JUDr. Marián Zvoda
prokurátor